Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 318/13/6606	Lučenec, 26.8.2013
EEČ : 2-47-159-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Dňa 19.03.2010 ako samostatne zárobkovo činná osoba na základe dohody č.27/§49/2010/NP I-2 zo dňa 26.02.2010 obdržal z Úradu práce sociálnych vecí a rodiny v XXXXX finančný príspevok vo výške XXXXX na samostatne zárobkovú činnosť a to čistiace a upratovacie služby s miestom podnikania XXXXX  po dobu dvoch rokov v období od 01.03.2010 do 29.02.2012, avšak podmienky dohody nedodržal, časť poskytnutého finančného príspevku vo výške XXXXX použil pre vlastnú osobnú potrebu a nevrátil Úradu práce a sociálnych vecí a rodiny v XXXXX, čím spôsobil škodu Úradu práce sociálnych vecí a rodiny, XXXXX XXXXX vo výške XXXXX

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník PZ Obvodného oddelenia PZ v Lučenci uznesením č.  ORP-866/LC-LC-13 zo dňa 18.06.2013 podľa § 199 odsek 1 Trestného poriadku  začal trestné stíhanie pre prečin sprenevery podľa § 213 odsek 1 Trestného zákona a uznesením č.ORP-866/LC-LC-13 zo dňa 22.07.2013 podľa § 206 odsek 1 Trestného poriadku vzniesol obvinenie XXXXX pre prečin sprenevery podľa § 213 odsek 1 Trestného zákona  na tom skutkovom základe, ako je to uvedené vo výrokovej časti tohto uznesenia.      

             Po skončení vyšetrovania predložil poverený príslušník PZ prokurátorke spisový materiál s návrhom na podanie obžaloby pre uvedený prečin. Preskúmaním vyšetrovacieho spisu som zistila, že obvinený sa k trestnej činnosti v plnom rozsahu priznal a podľa vyhlásenia poškodenej strany Úradu práce sociálnych vecí a rodiny v XXXXX nežiadajú náhradu škody v trestnom konaní, nakoľko túto si vymáha v správnom konaní Správa finančnej kontroly Zvolen. 
	  
              Podľa § 216 odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby  na návrh policajta alebo aj bez návrhu  podmienečne zastaviť trestné stíhanie, keď obvinený vyhlási, že spáchal skutok za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola  prečinom spôsobená, alebo s poškodeným o jej náhrade uzavrel dohodu  alebo urobil iné potrebné opatrenia na jej náhradu a vzhľadom na osobu obvineného, s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce. 

	V danom prípade u prečinu sprenevery podľa § 213 odsek 1 Trestného zákona horná hranica zákonom stanovenej trestnej sadzby neprevyšuje 5 rokov, obvinený vyhlásil, že spáchal skutok, za ktorý je stíhaný, s podmienečným zastavením trestného stíhania vyslovil súhlas a poškodená strana nežiada náhradu škody v trestnom konaní.  

Obvinený je slobodný, na verejnosti má slušné správanie. Doposiaľ súdne trestaný nebol.  
         
            Z horeuvedených dôvodov mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Trestného poriadku som určila skúšobnú dobu v trvaní 18 (osemnásť) mesiacov, ktorá začína plynúť odo dňa právoplatnosti tohto uznesenia. V prípade, ak obvinený  nebude viesť v priebehu skúšobnej doby riadny život, bude sa v trestnom stíhaní pokračovať /§ 217 odsek 1 Tr. por./.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dobruša Molleková
prokurátorka